கேள்வி: முகம்மது அல்-குவைலிதி பற்றி விளக்கவும்.
பதில்: முஹம்மத் சல்மான் அல்-குவலிதி (பிறப்பு 1981 ஆம் ஆண்டு ஜூன் 19 ) ஓர் சவூதி அரேபியா நீளம் தாண்டுதல் வீரர் ஆவார். இவரது தனிப்பட்ட சாதனையாக 8.48 மீட்டர் ஆகும். இது 2006ஆம் ஆண்டு ஜுலை பிரான்சு சோட்டேவில்லே-லூஸ்-ரூவனில் அடையப்பட்டது. இதுவும் தற்போதைய ஆசிய சாதனையாகும் .[http://www.iaaf.org/records/toplists/jumps/long-jump/outdoor/men/senior IAAF long jump records] உலக அளவில், இவர் 2008 கோடைக்கால ஒலிம்பிக் விளையாட்டுப் போட்டிகள் மற்றும் 2010 ஆசிய விளையாட்டுப் போட்டிகள் போட்டிகளில் பங்கேற்றார். ஐ.ஏ.ஏ.எஃப் உலகக் கோப்பை மற்றும் ஐ.ஏ.ஏ.எஃப் உலக உள் சாம்பியன்ஷிப் போட்டிகளில் வெண்கலப் பதக்கங்களை வென்றார். மேலும் 2007 மற்றும் 2009 ஆம் ஆண்டுகளில் தடகளத்தில் நடந்த உலக சாம்பியன்ஷிப் போட்டிகளில் சவூதி அரேபியாவைப் பிரதிநிதித்துவப்படுத்தினார். மூன்று முறை ஆசிய சாம்பியனான இவர் 2004 மற்றும் 2008 ஆம் ஆண்டுகளில் நடந்த ஆசிய உள் தடகள சாம்பியன்ஷிப் போட்டிகளிலும், 2007 ஆசிய தடகள சாம்பியன்ஷிப்பிலும் வென்றார் . இவருக்கு மெச்சவ்து பௌஹௌச்சே பயிற்சியாளராக உள்ளார்.[http://www.iaaf.org/news/athletes/newsid=42601.html IAAF Focus on Athletes: Mohamed Salman Al-Khuwalidi] - IAAF.org